Diari Oficial de la Generalitat Valenciana


Sumari del DOGV 5666, del 24-12-2007 (2007/15282)

ORDE de 19 de desembre de 2007, de la Conselleria d'Immigració i Ciutadania, per la qual s'establixen les bases i es convoquen subvencions en l'exercici 2008 per a projectes de commemoració del 60 aniversari de la Declaració dels Drets Humans.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5666

Data del DOGV
:   24-12-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/15702


Data del document
:   19-12-2007

Organisme emissor
:   Conselleria d'Immigració i Ciutadania

Tipus de document
:   Ordre

Anàlisi jurídica

 Descriptors 

:   * drets humans
    * societat sense fins de lucre
    * ajuda pública
    * ONU
    * suport econòmic

ORDE de 19 de desembre de 2007, de la Conselleria d'Immigració i Ciutadania, per la qual s'establixen les bases i es convoquen subvencions en l'exercici 2008 per a projectes de commemoració del 60 aniversari de la Declaració dels Drets Humans. [2007/15770]
El 60 aniversari, l'any que ve, de la Declaració Universal de Drets Humans, aprovada i proclamada per l'Assemblea General de les Nacions Unides el 10 de desembre de 1948, constituïx un esdeveniment que requerix la nostra atenció per significar un fita històrica.
La Declaració Universal de Drets Humans va ser concebuda com un ideal comú pel qual tots els pobles i nacions han d'esforçar-se perquè tant els individus com les institucions, promoguen el respecte a estos drets i llibertats i asseguren el seu reconeixement i aplicació universals i efectius.
La Declaració Universal de Drets Humans, va ser un èxit aconseguit gradualment per les lluites empreses per homes i dones al llarg de la història, així els drets humans són la mateixa història de la humanitat marcada per la busca de la dignitat de la condició humana, de la llibertat, la igualtat i la justícia;
Que la Declaració Universal de Drets Humans va ser l'inici de noves lluites dins dels estats perquè foren inclosos, reconeguts i garantits els drets i garanties dels ciutadans enfront de l'estat, que progressivament van arribar a les legislacions nacionals, aconseguint tals drets humans una importància excepcional com referent per a tots els sistemes democràtics.
I és notori el gran interés de l'opinió pública nacional i internacional, en els actes que els reforcen, particularment en les societats avançades, la Generalitat ha decidit sumar-se a esta commemoració.
Per això, fent ús de les competències assignades per l'article 28 de la Llei 5/1983, del Consell, de 30 de desembre, l'article 47 del Text Refós de la Llei d'Hisenda Pública Valenciana, el Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, el Decret 92/2007 de 6 de juliol, del Consell pel qual s'establix l'estructura orgànica bàsica de la Presidència i de les conselleries de la Generalitat i el Decret 101/2007, de 13 de juny, del Consell pel qual s'aprova el Reglament Orgànic i Funcional de la conselleria d'Immigració i Ciutadania,
ORDENE
Primer. Convocatòria
Convocar les ajudes destinades a persones físiques i jurídiques de la Comunitat Valenciana, per a projectes que commemoren el 60 aniversari de la Declaració dels Drets Humans de Nacions Unides.
Les ajudes convocades per mitjà de la present convocatòria, no necessiten notificació a la Comissió Europea per no reunir els requisits de l'article 87 del Tractat de la Comunitat Europea, segons establix el Decret 147/2007, de 7 de setembre, en concret per no suposar avantatge econòmic ja que les entitats a què van dirigides les ajudes no exercixen activitat econòmica en què puguen oferir béns o servicis en el mercat. Per això no existix la possibilitat de falsejament de la competència.
Segon. Finançament
Convocar les ajudes per a l'exercici 2008, per a gastos en béns corrents i servicis, finançades a càrrec de la línia de subvenció T7315000, inclosa en el programa 112.90 "Participació, ciutadania i xarxes socials", per un import global màxim de 25.000 euros quedant condicionada a l'aprovació definitiva de la Llei de Pressupostos de la Generalitat per al 2008, de conformitat amb el que disposa l'Orde de 26 de setembre de 1994, de la conselleria d'Economia i Hisenda.
Tercer. Bases
Aprovar les bases per les quals es regula la convocatòria de subvencions a persones físiques i jurídiques de la Comunitat Valenciana, per a projectes que commemoren el 60 aniversari de la Declaració dels Drets Humans de Nacions Unides en l'exercici 2008 així com els models de sol·licitud i documents complementaris que s'inclouen en annexos a esta resolució.
Contra esta orde, que posa fi a la via administrativa es pot interposar potestativament recurs de reposició davant del mateix òrgan que ha dictat l'acte, en el termini d'un mes comptador des de l'endemà de la publicació, o bé recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener i en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
València, 19 de desembre 2007.- El conseller d'Immigració i Ciutadania: Rafael Blasco Castany.
ANNEX I
BASES DE LA CONVOCATÒRIA
Primera. Objecte
La present convocatòria té com a objectiu subvencionar a persones físiques i jurídiques, per a projectes que commemoren el 60 aniversari de la Declaració dels Drets Humans de Nacions Unides dins de l'àmbit de la Comunitat Valenciana.
Segona. Beneficiaris
Poden beneficiar-se totes les persones físiques i jurídiques de la Comunitat Valenciana que complisquen els requisits establits en la base quarta.
Tercera. Actuacions subvencionables
Seran subvencionables a través del programa de subvencions que la present orde regula, els gastos corrents derivats del disseny, realització i avaluació de resultats de les accions i activitats posades en marxa amb l'objectiu de commemorar el 60 aniversari de la Declaració dels Drets Humans, així com la divulgació del contingut d'esta, exceptuats expressament els gastos de personal.
Els programes que se subvencionen necessàriament han de realitzar-se l'any que se sol·licita l'ajuda.
Quarta. Formalització de sol·licituds i termini de presentació
La sol·licitud es presentarà en el termini de 15 dies naturals, comptadors des de l'endemà de la publicació de la convocatòria en el Diari Oficial de la Comunitat Valenciana, dirigida a la Direcció General de Ciutadania i Integració de la conselleria d'Immigració i Ciutadania (plaça Sant Nicolau, 2, 46443-València). També pot presentar-se en els llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
La sol·licitud, formalitzada en el document 1 de l'annex II de la present resolució, estarà acompanyada dels originals o fotocòpies compulsades dels documents següents:
- Descripció del projecte per al qual sol·licita la subvenció
Quan siguen persones jurídiques:
a) Estatuts de l'entitat ciutadana, així com la documentació que acredite la representació que ostenta la persona que firma la sol·licitud i fotocòpia compulsada del seu document nacional d'identitat.
b) Número de registre general de l'entitat ciutadana.
c) Declaració de qui és el representant legal de l'entitat ciutadana i fotocòpia compulsada del seu document nacional d'identitat.
d) Resum del pressupost de l'exercici corrent.
e) Memòria descriptiva de les activitats dutes a terme per l'entitat ciutadana durant l'exercici 2007 i de les realitzades o previstes realitzar durant l'exercici 2008, així com un resum dels ingressos i dels gastos de cada una d'elles.
f) Certificat de la Tresoreria General de la Seguretat Social acreditatiu d'estar al corrent de les seues obligacions enfront de la Seguretat Social.
g) Certificat de l'Agència Estatal de l'administració Tributària acreditatiu de trobar-se al corrent de les seues obligacions tributàries enfront de la Hisenda Estatal.
h) Certificat dels servicis territorials de la conselleria d'Economia, Hisenda i Ocupació, de trobar-se al corrent de les seues obligacions tributàries amb la Generalitat.
i) Respecte al compte bancari, fitxa de manteniment de tercers. Amb este fi es tindrà en compte que si el compte bancari no està donat d'alta en la Generalitat, o han de modificar les seues dades, per a efectuar els pagaments a l'entitat, ha d'aportar-se, a més:
- Declaració indicant este extrem
- Acreditació, si és el cas, del poder de representació de la persona jurídica
- Documents d'identificació fiscal (NIF, CIF, NIE, passaport, targeta de residència, VAT o equivalent, corresponent al titular de les dades.
- Acreditació de la titularitat del compte bancari del tercer.
j) Declaració responsable o acreditació per qualsevol dels mitjans establits en l'article 13.7 de la Llei 38/2003, General de Subvencions, firmades pel representant de l'entitat sol·licitant de no incórrer en la resta de les circumstàncies previstes en els articles 13.2 i 13.3 de l'esmentada llei.
Les entitats que sol·liciten ajudes inferiors a 1.803,04 euros queden exonerades de presentar els documents enumerats en els apartats f), g) i h).
Quan siguen persones físiques:
a) Document nacional d'identitat i en el cas que la sol·licitud estiga firmada per representant del sol·licitant s'ha de presentar igualment el DNI del representant i acreditació del seu poder de representació.
b) Curriculum vitae
c) Certificat de la Tresoreria General de la Seguretat Social acreditatiu d'estar al corrent de les seues obligacions enfront de la Seguretat Social.
d) Certificat de l'Agència Estatal de l'administració Tributària acreditatiu de trobar-se al corrent de les seues obligacions tributàries davant de la Hisenda Estatal.
e) Certificat dels servicis territorials de la conselleria d'Economia, Hisenda i Ocupació, de trobar-se al corrent de les seues obligacions tributàries amb la Generalitat.
f) S'han d'aportar les dades bancàries identificatives (CCC - codi compte client - 20 dígits) de l'entitat financera en què es desitgen rebre els pagaments per transferència que procedisquen, per mitjà de la formalització de la corresponent fitxa de manteniment de tercers (alta d'entitat de crèdit) que figura com a document 2 en l'annex II de la present convocatòria d'ajudes.
g) Declaració responsable o acreditació per qualsevol dels mitjans establits en l'article 13.7 de la Llei 38/2003, General de Subvencions, firmades per la persona sol·licitant de no incórrer en la resta de les circumstàncies previstes en els articles 13.2 de l'esmentada Llei General de Subvencions.
Les persones que sol·liciten ajudes inferiors a 1.803,04 euros queden exonerades de presentar els documents enumerats en els apartats c), d) i e).
En la sol·licitud constarà necessàriament el compromís d'aportar aquella part de l'import total de l'actuació que no cobrisca la subvenció concedida i no haja sigut finançada d'una altra manera. Així mateix, constarà el compromís de donar l'adequada publicitat del finançament de l'actuació a través d'esta ajuda així com el compromís de reintegrar les quantitats que s'hagueren percebut, en cas de minoració o revocació de l'ajuda, així com de comunicar a la conselleria d'Immigració i Ciutadania les ajudes sol·licitades o obtingudes per a la mateixa finalitat, de qualsevol altra Administració Pública i de complir en general totes les condicions i obligacions imposades per les presents bases reguladores, Llei d'Hisenda Pública de la Generalitat, Llei General de Subvencions i la resta de normativa vigent que se li aplique.
Per a ser inclòs en la present convocatòria d'ajudes, a més del que preveuen les bases, les entitats sol·licitants han de trobar-se degudament inscrites en el Registre Autonòmic de la Comunitat Valenciana amb anterioritat a l'1 de gener de 2006 i complir els requisits establits en l'article 13 de la Llei 38/2003, de 17 de novembre, General de Subvencions.
Cinquena. Esmena
Si la sol·licitud no reunix els requisits i documents que s'assenyalen en la base quarta, es requerirà l'interessat perquè, en un termini de deu dies, esmene la falta o acompanye els documents preceptius, amb indicació que, si així no ho fa, es considerarà que desistix de la seua petició prèvia resolució, d'acord amb l'article 71, apartat 1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Sisena. Criteris per a la concessió
1. Per a la distribució de la dotació pressupostària, es tindran en consideració:
a) La qualitat i l'originalitat de la proposta presentada que es pretén realitzar fins a un màxim de 20 punts.
b) La innovació en els mitjans i instruments que s'utilitzen per a la difusió entre la població de la commemoració de l'aniversari, fins a un màxim de 15 punts.
c) Es valorarà igualment que el disseny de projectes diferencie col·lectius ciutadans així com que la campanya s'adapte als diferents col·lectius, fins a un màxim de 35 punts.
d) L'impacte i la repercussió que les activitats tindran en el conjunt de la societat valenciana, fins a un màxim de 30 punts.
2. Per a l'estudi i la valoració de les sol·licituds presentades es constituirà una comissió avaluadora presidida pel director general de Ciutadania i Integració, més dos vocals designats per este. La comissió elaborarà una proposta en relació amb l'aprovació o la denegació de les distintes sol·licituds presentades i l'assignació de quantitats a cada una d'elles.
3. L'òrgan competent per a la resolució dels expedients és el conseller d'Immigració i Ciutadania, que així mateix podrà dictar les resolucions i adoptar les mesures que siguen necessàries per al compliment i desenrotllament del que ha estipulat la present disposició, així com resoldre totes les incidències que es plantegen en la seua interpretació i execució, tot això de conformitat amb l'article 47, del Decret Legislatiu, de 26 de juny de 1991, del Consell de la Generalitat, pel qual s'aprova el text refós de la Llei d'Hisenda Pública de la Generalitat.
El termini màxim per a resoldre i notificar les sol·licituds serà el de sis mesos comptadors des de la publicació de la present resolució en el Diari Oficial de la Comunitat Valenciana, transcorregut el qual sense que haja recaigut una resolució expressa, poden entendre's aquelles desestimades.
Les resolucions, expresses o presumptes, posaran fi a la via administrativa, aplicant-se el règim de recursos establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
4. Tota alteració de les condicions tingudes en compte per a la concessió de l'ajuda, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.
L'eficàcia de la concessió de l'ajuda quedarà supeditada al compliment dels termes i condicions de la concessió.
La no-presentació de la justificació del gasto en el termini fixat donarà lloc a la pèrdua de la subvenció i així mateix podran ser exclosos en les convocatòries d'anys successius, sense perjudici que se celebre, amb caràcter previ a qualsevol decisió, el tràmit d'audiència legalment establit.
Setena. Quantia de les ajudes
La quantia de les ajudes serà determinada en el procés de selecció tenint en compte les disponibilitats pressupostàries i els criteris de selecció.
L'import de les ajudes regulades en esta convocatòria en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques, o d'altres ens públics o privats, supere el cost de l'activitat que ha de dur a terme el beneficiari.
Huitena. Forma de pagament
El pagament s'efectuarà en una única transferència contra la justificació de la subvenció per part del beneficiari, de conformitat amb el que disposa l'article 47, bis, del Text Refós de la Llei d'Hisenda Pública Valenciana.
Novena. Justificació de la subvenció
1. Els justificants, acompanyats del certificat que figura com a document 3 en l'annex II de la present convocatòria, aniran dirigits al director general de Ciutadania i Integració, i podran presentar-se fins al 25 de novembre de 2008, inclusivament, en la conselleria d'Immigració i Ciutadania, a l'efecte de poder pagar-se les quantitats corresponents. Els justificants han de correspondre's amb el pressupost detallat de les activitats en la sol·licitud de subvenció.
2. Per a efectuar el pagament els beneficiaris de la subvenció han d'ajustar-se als requisits i formes d'acreditació establits en l'article 30 de la Llei 38/2003, de 17 de novembre, General de Subvencions i en tot cas han de presentar la documentació següent:
- Factures originals dels gastos realitzats degudament formalitzades d'acord amb el que establix el Reial Decret 1496/2003, de 28 de novembre, pel qual aprova el reglament pel qual es regulen les obligacions de facturació, i es modifica el Reglament de l'Impost sobre el Valor Afegit. (BOE núm. 286, de 29 de novembre de 2003).
- Memòria explicativa i detallada de les activitats realitzades i que han sigut subvencionades.
Així mateix ha d'aportar-se una declaració responsable firmada pel president de l'entitat sol·licitant o si és el cas, la persona física receptora de la subvenció, en la qual conste que no s'ha rebut subvenció o cap ajuda, procedent d'una altra administració o ens públic, que cobrisca la part dels gastos que subvencione la conselleria d'Immigració i Ciutadania per mitjà de la present resolució i que ha complit en general totes les condicions i obligacions imposades per les presents bases reguladores, Llei d'Hisenda Pública de la Generalitat, Llei General de Subvencions i la resta de normativa vigent que se li aplique.
Deu. Obligacions dels beneficiaris
Els beneficiaris d'estes subvencions estaran subjectes a les obligacions derivades del contingut de les presents bases, de la resolució de concessió de la subvenció i, en general de la normativa vigent que se li aplique. En tot cas són obligacions dels beneficiaris les establides en l'article 14 de la Llei 38/2003, de 17 de novembre, General de Subvencions.
Onze. Revisió d'expedients
1. En els casos previstos en l'article 37 de la Llei General de Subvencions, els beneficiaris han de reintegrar la totalitat o part de la quantitat percebuda més els corresponents interessos de demora. En els dits casos s'incoarà l'oportú expedient que, amb audiència prèvia de l'interessat, serà resolt pel conseller d'Immigració i Ciutadania.
2. El falsejament o ocultació de dades i documents, quan afecten substancialment la concessió i lliurament de fons públics, donarà lloc a l'exigència de responsabilitats tant en l'orde administratiu com en el jurisdiccional competent.
3. La conselleria d'Immigració i Ciutadania es reserva el dret a realitzar totes les inspeccions tècniques i administratives que es consideren necessàries a fi de conformar la correcta execució de l'actuació subvencionada.
Dotze
En tot el no previst en esta resolució les entitats ciutadanes beneficiàries se sotmetran al que establix la Llei d'Hisenda Pública de la Generalitat i la Llei de Pressupostos de la Generalitat per a l'exercici 2008, així com la Llei General de Subvencions i la resta de normativa vigent que se li aplique.
ANNEX II
Documents relacionats:
1. Sol·licitud d'ajudes
2. Manteniment de tercers/Alta d'entitat de crèdit
3. Certificat justificació de gastos